Li hec a veir se guaire de mès gost serien es abraçades der amant gojat qu'es deth sòn vielh marit, en tot assegurar-li eth secret e era duracion deth deleit, damb d'autes causes semblables ad aguestes, qu'eth diable li placèc ena lengua, plees de colors retorics, tan demostratiui e eficaci, que botjarien non solet eth còr trende e pòc avertit dera simpla e incauta Leonora, senon eth d'un enduresit marme: Ò!, dames, neishudes e tengudes en mon entara perdicion de mil aunèstes e bones intencions!